užívanie lieku Detralex a vedľajšie účinky
Užívam od včera liek Detralex na hemoroidy ktoré mám už asi 2 mesiace ale problém je ten že keď užijem tie lieky tak ma buď preženie alebo ma nafukuje keďže aj vedľajšie účinky sú problémy s trávením atď. Chcem sa spýtať že či ich mám vysadiť a čo by ste mi iné odporúčili???
Dobrý deň,
ďakujeme za Vašu otázku.
Hnačka a dyspepsia patria medzi časté vedľajšie účinky lieku Detralex. Ak Vám liek predpísal lekár, je potrebné sa s ním poradiť o ďalšom liečebnom postupe. Pokiaľ ste si liek zabezpečili bez lekárskeho predpisu, tak odporúčam užívanie lieku ukončiť. Nakoľko Vaše ťažkosti s hemoroidmi pretrvávajú, odporúčam Vám návštevu lekára. On určí ďalší postup  liečby.
Prajem Vám skorú úľavu od ťažkostí.
S pozdravom
PharmDr. Patrícia Čečková